Уадыгэну сыт иуасэ!
Я хъыбарыжь Iущхэр уи пшынальэу,
Уи адэжьхэм я бзэ урипсальэу,
Хъуэхъум я нэхъыфIыр зэхыугъэхыу
Ху махъсымэ фалъэр зэIэпахыу-
Зэ уадыгэну сыт иуасэ!
Уи къур лъапIэ псынэпс къыщкъуалъэр
Уи бын и быныжхэм къыщIагъалъэу,
Уи Iэщ хъушэм хъупIэхэр яуфэбгъуу,
Мо Iуащхьэмахи къыбдалъагъуу-
Зэ уадыгэну сыт иуасэ!
Уи нэмыс уи фащэ, уи джэгукIэм
Уи щIэлэщIэ уардэр щыгуфIыкIыу,
Узэпсэлъар,
УщIэпсэлъар пщIэжу,
Уи лъэпкъ напэр лIыгъэкIэ бгъэпэжу-
Зэ уадыгэну сыт иуасэ!
Уи шы лъэпкъыфI пцIащхъуэу щIэлъэтыкIым
Укъэшэсрэ лIыуэ бгъэшу батэр,
УщIэучтэжыни къыпхуимыхуэу,
Уэ уи щIакIуэ кIапэр жьым зэрихуэу-
Зэ уадыгэну сыт иуасэ!
Хым уигу щIэгъуу-
Зэхэпхамэ пIэууэ,
УзэрылIэжынур
Зэгуэр пщIэуэ,
Дунеишхуэм уэ щыпщIэн щыпщIауэ,
ЛIым и хьэлкIэ гъащIэ къэбгъэщIауэ-
Зэ уадыгэну сыт иуасэ!
Зэ уадыгэну сыт иуасэ!